Diari Oficial de la Generalitat Valenciana


Sumari del DOGV 10170, del 30-12-2024 (2024/14820)

RESOLUCIÓ de 26 de desembre de 2024, de la Vicepresidència Primera i Conselleria de Servicis Socials, Igualtat i Vivenda, de concessió de les ajudes convocades mitjançant la mitjançant Resolució de 9 de setembre de 2024, per la qual es procedix a la convocatòria per a la concessió d'ajudes del Programa d'Ajudes al Lloguer de Vivendes, del Pla Estatal per a l'Accés a la Vivenda 2022-2025, corresponents a l'exercici 2024.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10958

Data del DOGV
:   30-12-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/14358

CVE
:   ZRVR-C-5411-53849

Data del document
:   26-12-2024

Organisme emissor
:   Vicepresidència Primera i Conselleria de Servicis Socials, Igualtat i Vivenda

Tipus de document
:   Resolució

Anàlisi jurídica

 Descriptors 

:   * ajuda pública
    * lloguer
    * habitatge

|  |  |
| --- | --- |
| Fase R | Gastos/2024/8219782232 |
| Fase A | Gastos/2024/6487604991 |
| Fase D | Remesa 9978349578 Alacant |
| Remesa 5722131688 Castelló |
| Remesa 0954648885 València |

  

Vistes les sol·licituds presentades i els antecedents que consten en la Direcció General de Vivenda, resulten els següents

*Antecedents de fet*

Primer. Mitjançant la Resolució de 5 d'agost de 2024, de la vicepresidenta i consellera de Servicis Socials, Igualtat i Vivenda, publicada en el DOGV número 9913, de data 12.08.2024, s'aproven les bases reguladores per a la concessió d'ajudes del Programa d'ajudes al lloguer de vivendes del Pla estatal per a l'accés a la vivenda 2022-2025, corresponents a l'exercici 2024.

Segon. Per Resolució de 9 de setembre de 2024, de la vicepresidenta i consellera de Servicis Socials, Igualtat i Vivenda, publicada en el DOGV número 9935, de data 12.09.2024, es procedix a la convocatòria per a la concessió d'ajudes del Programa d'ajudes al lloguer de vivendes, del Pla estatal per a l'accés a la vivenda 2022-2025, corresponents a l'exercici 2024.

Tercer. D'acord amb el que s'establix en l'apartat quart de l'esmentada Resolució de 9 de setembre de 2024, el termini per a sol·licitar estes ajudes es va iniciar a partir de l'endemà de la seua publicació en el DOGV, això és, des del 13 de setembre de 2024, i va romandre obert amb caràcter continuat i permanent fins al dia 4 d'octubre de 2024, els dos inclosos. No s'admeten a tràmit les sol·licituds presentades fora de termini. En el Programa d'ajudes al lloguer de vivenda consta l'existència de 18.547 sol·licituds presentades.

Quart. De conformitat amb el que es disposa en la base catorzena de l'esmentada Resolució de 5 d'agost de 2024, que regula la instrucció i tramitació del procediment, una vegada tancat el termini de presentació de sol·licituds i revisada la documentació presentada, el dia 18 de novembre de 2024 es va publicar en el portal web de la Generalitat, [www.gva.es](http://www.gva.es), concretament en el web de la Vicepresidència Primera i Conselleria de Servicis Socials, Igualtat i Vivenda, el llistat provisional de sol·licituds admeses la documentació de les quals està completa, així com aquelles que han d'aportar documentació, per resultar incompleta la documentació presentada o per incompliment de requisits amb proposta de denegació; amb indicació del mitjà a través del qual cada sol·licitant pot accedir a la informació relativa al motiu de la seua exclusió; els sol·licitants que hagen facilitat un número de telèfon mòbil seran avisats de la publicació dels llistats provisionals mitjançant missatge de text SMS . Així mateix, es va concedir un termini de deu dies hàbils per a, si és el cas, formular al·legacions, completar o esmenar la sol·licitud i aportar-hi la documentació necessària, el termini de la qual es va iniciar el dia 19 de novembre i va finalitzar el 2 de desembre de 2024, els dos inclosos.

Quint. Transcorregut el termini concedit per a presentar al·legacions i després de la seua revisió, així com la documentació complementària presentada pels sol·licitants, resulta que 7.294 sol·licituds han aportat la documentació completa, complixen amb els requisits establits en la base quarta de la Resolució de 5 d'agost de 2024, i es troben en disposició de ser ateses, tal com establixen les bases que regulen la convocatòria de l'exercici 2024.

En este sentit, en relació amb les sol·licituds presentades, en esta resolució es fa constar el nombre d'estes completes i revisades a data de la reunió de l'òrgan col·legiat. Per tant, s'inclouen les sol·licituds publicades en el llistat provisional, així com aquelles sol·licituds respecte de les quals s'ha rebut documentació per a esmenar objeccions en els Servicis Territorials amb posterioritat a la publicació del llistat provisional dins del termini d'esmena, que finalitzava el 2 de desembre de 2024, a través dels mitjans establits en les bases reguladores, d'acord amb la Llei 39/2015, d'1 d'octubre, de procediment administratiu comú de les administracions públiques.

Sext. La ja esmentada Resolució de 9 de setembre de 2024, per la qual es convoquen les ajudes al lloguer de vivenda de l'exercici 2024, regula en l'apartat segon el finançament de les ajudes al lloguer de vivenda per a l'exercici 2024, i establix que es realitzarà amb càrrec al capítol IV i a l'aplicació pressupostària G.43118.48898 del centre gestor U22993083HT70168, línia Q562654517, dels pressupostos de la Generalitat per a l'exercici 2024 i 2025. La convocatòria es realitza inicialment per un import total de 98.040.422,00 €, amb ingressos finalistes del Ministeri de Vivenda i Agenda Urbana per import de 9.439.200,00 € per al finançament d'estes ajudes i l'aportació de la Generalitat corresponent, en la quantia de 7.124.940,00 €. Atés que la convocatòria té el caràcter de gasto plurianual, esta quantitat es distribuirà entre l'exercici 2024 i 2025, amb càrrec a l'exercici pressupostari 2024, l'import de 68.134.859,00 € i amb càrrec a l'exercici 2025, l'import de 4.513.940,00 €. Este import s'estima segons la disponibilitat pressupostària de la línia S1178 i la distribució estimativa entre els programes del Pla estatal 2022-2025 finançats dins de la mateixa línia.

Les ajudes tindran caràcter de gasto plurianual segons la distribució que s'indica a continuació per als exercicis 2024 i 2025:

|  |  |  |  |
| --- | --- | --- | --- |
|  | *Anualitat 2024* | *Anualitat 2025* | *Total Convocatòria* |
| Aportació Ministeri | 9.439.200,00 € | 0 € | 9.439.200,00 € |
| Aportació GVA | 2.611.000,00 € | 4.513.940,00 € | 7.124.940,00 € |
|  | 35.766.155,00 € | 4.513.940,00 € | 22.209.583,00 € |

  

En conseqüència, es pren en consideració el límit de 86.267.125,00 € euros per a estimar les sol·licituds d'ajudes formulades, tot això, en virtut del Conveni de col·laboració subscrit en data 7 de juliol de 2022 entre el Ministeri de Transports, Mobilitat i Agenda Urbana i la Comunitat Valenciana per a l'execució del Pla estatal de vivenda 2022-2025, així com els successius acords bilaterals subscrits per a la distribució del finançament establit inicialment.

Sèptim. A causa de la interrupció dels terminis per a la tramitació dels procediments administratius, mitjançant l’Acord del Consell de Ministres de 5 de novembre de 2024, per als interessats que residisquen en les poblacions afectades per la dana ocorreguda amb data 29 d'octubre de 2024, i davant de la necessitat de concedir les ajudes al lloguer de vivenda corresponent a esta convocatòria per a les persones sol·licitants no afectades per la dana o que estant afectades, la seua sol·licitud puga ser estimada, s'ha considerat convenient continuar amb el procediment de concessió. Si bé, per tractar-se d'un procediment que es tramita en règim de concurrència competitiva a l'empara de l'article 163 de la Llei 1/2015, de 6 de febrer de la d'hisenda pública, del sector públic instrumental i de subvencions, la concessió d'ajudes al lloguer de vivendes de les persones afectades per la suspensió dels termes i interrupció dels terminis, queda condicionada a l'efectiva aprovació de la modificació pressupostària que s'està tramitant a conseqüència de l'Acord Bilateral subscrit amb el Ministeri de Vivenda i Agenda Urbana amb data 30 d'octubre de 2024 per al reajustament del finançament acordat i en el qual es va incrementar la dotació econòmica destinada al programa d'ajudes al lloguer de vivenda. En conseqüència, en el moment de l'adopció dels acords objecte de la present resolució, existix la previsió de realitzar una ampliació del crèdit amb el qual es finança esta convocatòria d'ajudes, amb la finalitat de concedir la subvenció a aquells sol·licitants que complixen els requisits per a ser beneficiaris, però les sol·licituds dels quals han sigut desestimades per esgotament de crèdit i aquelles sol·licituds que, havent sigut presentades per interessats que residixen en les poblacions afectades per la DANA, estan afectades per la suspensió de tramitació de procediments però pogueren resultar beneficiàries una vegada s'alce esta suspensió i es reprenga el procediment.

D'esta manera, en el moment que es reprenguen els terminis, es continuarà amb la tramitació d'estes ajudes per a les sol·licituds afectades, finalitzant el procediment de concessió per a aquells expedients que es troben incomplets o no hagen aportat la documentació requerida quedant condicionada la seua concessió definitiva a l'aprovació de la modificació pressupostària prevista i ampliació del crèdit de la convocatòria. procedirà a la reserva d'una part proporcional de la dotació econòmica de la convocatòria.

Octau. En data 20 de desembre de 2024, es va reunir l'òrgan col·legiat previst en la base catorzena de la Resolució de 5 d'agost de 2024, i es va formular la corresponent proposta de resolució de conformitat amb l'acta de la sessió alçada a este efecte.

Segons va quedar establit en l'apartat II del punt nové de l'Acta de l'òrgan col·legiat de data 20 de desembre de 2024, s'elabora la proposta de resolució de les ajudes corresponents al Programa d'ajudes al lloguer de vivenda, que conté les persones o unitats de convivència beneficiàries que, d'acord amb el barem establit, han aconseguit la puntuació màxima, ordenada de major a menor. La puntuació mínima definitiva per a obtindre l'ajuda és de 0 i 0,19, segons barem, i en cas d'obtindre la mateixa puntuació, s'ha considerat el criteri de la data de presentació, fins esgotar el crèdit pressupostari.

Nové. Segons establix la base vint-i-quatrena de la Resolució de 5 d'agost de 2024, relativa al finançament d'estes ajudes, «es podrà ampliar l'import global amb què està dotada la convocatòria amb posterioritat a la seua publicació si resulta insuficient per a atendre les peticions que, presentades dins del termini, acrediten reunir els requisits i altres condicions establides en estes bases», i tot això, amb el desplegament del Pla estatal per a l'accés a la vivenda 2022-2025 i els successius acords bilaterals subscrits relatius a la distribució del finançament entre els programes d'ajudes, tal com s'establix en l'apartat 2 de l'article 22 del Reial decret 42/2022, de 18 de gener, pel qual es regula el Pla estatal per a l'accés a la vivenda 2022-2025.

Així doncs, amb data 30 d'octubre de 2024 es va subscriure un acord bilateral amb el Ministeri de Vivenda i Agenda Urbana pel qual es va produir un reajustament del finançament acordat i es va incrementar la dotació econòmica destinada al programa d'ajudes al lloguer de vivenda. En conseqüència, en el moment de l'adopció dels acords objecte d'esta proposta de resolució, existix la previsió de realitzar una ampliació del crèdit amb el qual es finança esta convocatòria d'ajudes, amb la finalitat de concedir la subvenció a aquells sol·licitants que complixen els requisits per a ser beneficiaris, però les sol·licituds dels quals han sigut desestimades per esgotament de crèdit.

De conformitat amb la base octava de la Resolució de 5 d'agost de 2024, l'ajuda es concedirà a les persones beneficiàries pel termini d'un any o dotze mensualitats com a màxim, que es correspondran amb les mensualitats generades durant el període comprés entre l'1 de gener de 2024 fins al 31 de desembre de 2024, o, en tot cas, les que corresponguen a partir de la data de subscripció del contracte d'arrendament o cessió d'ús de la vivenda o habitació fins a esta data.

*Fonaments de dret*

Primer. És competent per a resoldre el director general de Vivenda, d'acord amb el que s'establix en el resolc sext de la Resolució de 15 de maig de 2024, de la vicepresidenta segona i consellera de Servicis Socials, Igualtat i Vivenda, sobre delegació de l'exercici de competències en determinats òrgans de la Vicepresidència Segona i Conselleria de Servicis Socials, Igualtat i Vivenda (DOGV 9851, 17.05.2024), en relació amb l'article 3 i la disposició final segona del Decret 32/2024, de 21 de novembre, de la Presidència de la Generalitat, pel qual es determinen el nombre i la denominació de les conselleries i les seues atribucions, completat pel Decret 112/2023, de 25 de juliol, del Consell, pel qual s'establix l'estructura orgànica bàsica de la Presidència i de les Conselleries de la Generalitat, en l'article 46, amb les modificacions introduïdes pel Decret 126/2023, de 4 d'agost, del Consell i el Decret 132/2023, de 10 d'agost, del Consell, d'aprovació del Reglament orgànic i funcional de la Vicepresidència Segona i Conselleria de Servicis Socials, Igualtat i Vivenda que configura l'estructura i funcions dels òrgans superiors i directius i definix les seues competències. Tot això, d'acord amb la Llei 1/2015, de 6 de febrer, de la Generalitat, d'hisenda pública, sector públic instrumental i de subvencions, i la Llei 38/2003 de 17 de novembre, general de subvencions.

Segon. Mitjançant la Resolució de 5 d'agost de 2024, de la vicepresidenta i consellera de Servicis Socials, Igualtat i Vivenda, publicada en el DOGV número 9913, de data 12.08.2024, s'aproven les bases reguladores per a la concessió d'ajudes del Programa d'ajudes al lloguer de vivendes del Pla estatal per a l'accés a la vivenda 2022-2025, corresponents a l'exercici 2024.

Tercer. Per Resolució de 9 de setembre de 2024, de la vicepresidenta i consellera de Servicis Socials, Igualtat i Vivenda, publicada en el DOGV número 9935, de data 12.09.2024, es procedix a la convocatòria per a la concessió d'ajudes del Programa d'ajudes al lloguer de vivendes, del Pla estatal per a l'accés a la vivenda 2022-2025, corresponents a l'exercici 2024.

Per tot el que s'ha exposat, vista l'acta de la reunió de l'òrgan col·legiat de data de 20 de desembre de 2024, la Llei 1/2015 de 6 de febrer, d'hisenda pública, del sector públic instrumental i de subvencions, la Llei 38/2003, de 17 de novembre, general de subvencions, la Llei 39/2015, d'1 d'octubre, del procediment administratiu comú de les administracions públiques, i altra normativa d'obligatòria i pertinent aplicació, s'emet la següent, resolució:

*Primer*

Concedir ajudes per al pagament de lloguer per import de 25.617.590,26 €, dels quals 9.439.016,69 € són a càrrec del Ministeri de Vivenda i Agenda Urbana i 7.123.616,57 € a càrrec de la Generalitat, per a atendre les ajudes corresponents als 7.294 expedients, amb càrrec a l'aplicació pressupostària V07560541JX05537, subprograma 431C00, de la línia S1178 d'ajudes al lloguer de vivenda dels pressupostos de la Generalitat per a 2024 i 2025. Les ajudes concedides a les persones o unitats de convivència que figuren en l'annex I, de les quals s'ha comprovat el compliment de les seues obligacions fiscals, tributàries i amb la Seguretat Social, s'han distribuït territorialment d'acord amb el següent detall:

|  |  |  |  |  |
| --- | --- | --- | --- | --- |
| *Import* | *Alacant* | *Castelló* | *València* | *Total* |
| Ministeri | 3.269.128,99 € | 1.686.780,39 € | 4.483.107,31 € | 9.439.016,69 € |
| GVA | 2.467.207,16 € | 1.273.013,64 € | 3.383.395,77 € | 7.123.616,57 € |
| Total | 5.736.336,15 € | 2.959.794,03 € | 7.866.503,08 € | 47.140.523,26 € |

  

|  |  |  |  |  |
| --- | --- | --- | --- | --- |
| *Persones beneficiàries* | *Alacant* | *Castelló* | *València* | *Total* |
| Total | 2.474 | 1.552 | 3.268 | 7.294 |

  

De conformitat amb la base dessetena de la Resolució de 5 d'agost de 2024, per a l'abonament de la subvenció les persones o unitats de convivència beneficiàries hauran d'aportar la documentació justificativa dels pagaments de la renda de lloguer corresponent als mesos de 2024 que no haja sigut ja presentada davant d'esta administració. Es realitzarà un primer pagament en el moment de la concessió de l'ajuda equivalent a les mensualitats de lloguer o de preu de cessió de la vivenda o habitació que es corresponguen amb els justificants bancaris o rebuts acreditatius del pagament presentats fins al moment de la concessió.

Es disposarà d'un segon termini de presentació de rebuts durant el mes de gener de 2025. A este fi es presentaran els justificants bancaris o rebuts acreditatius del pagament del lloguer o del preu de cessió de la vivenda o habitació abonats fins a este moment que no s'hagen presentat juntament amb la sol·licitud de l'ajuda.

*Segon*

Declarar desistides per no haver aportat durant el termini concedit a este efecte la documentació requerida a les 1.806 sol·licituds que s'indiquen en l'annex II.

*Tercer*

Desestimar les 5.849 sol·licituds de les persones o unitats de convivència que s'indiquen en l'annex III, per incompliment dels requisits establits en les bases de la convocatòria,

*Quart*

Desestimar les 1.500 sol·licituds de les persones o unitats de convivència que s'indiquen en l'annex IV, a causa de l'esgotament del finançament amb què està dotada la línia pressupostària prevista en els pressupostos de la Generalitat per a l'exercici 2024 per a atendre este programa d'ajudes.

*Quint*

Declarar condicionada la concessió de les 2.098 sol·licituds corresponents a municipis afectats per la DANA que es relacionen en l'annex V, els expedients del qual estan incomplets mancant obrir termini per a esmena de documentació requerida una vegada s'alce la suspensió de terminis mitjançant nou acord de Consell de Ministres, a l'aprovació definitiva de la modificació pressupostària que porta causa de l'Acord Bilateral amb el Ministeri de Vivenda i Agenda Urbana de 30 d'octubre de 2024, pel qual es va produir un reajustament del finançament acordat per la qual es va incrementar la dotació econòmica destinada al programa d'ajudes al lloguer de vivenda i a la consegüent aprovació de l'ampliació de crèdit de la present convocatòria.

La resolució es publicarà en el *Diari Oficial de la Generalitat Valenciana*. Els sol·licitants que hagen facilitat un número de telèfon mòbil podran ser avisats de la publicació del llistat definitiu mitjançant missatge de text SMS.

La publicació en el *Diari Oficial de la Generalitat Valenciana*  substituirà la notificació individual de la resolució, d’acord amb el que preveu la legislació del procediment administratiu comú.

Així mateix, la resolució es publicarà en el portal [www.gva.es](http://www.gva.es/), on podran accedir a l'apartat consulta la teua notificació, a través del qual les persones interessades podran consultar l'estimació o desestimació motivada individualitzada de la seua sol·licitud.

Contra la present resolució, que posa fi a la via administrativa, podrà interposar-se un recurs de reposició davant del director general de Vivenda, que serà el competent per a resoldre'l, en virtut de la delegació de competències efectuada en el resolc sext, punt 22 i concordants, de la Resolució de 15 de maig de 2024, de la vicepresidenta segona i consellera de Servicis Socials, Igualtat i Vivenda, sobre delegació de l'exercici de competències en determinats òrgans de la Vicepresidència Segona i Conselleria de Servicis Socials, Igualtat i Vivenda (DOGV 9851, 17.05.2024), en relació amb l'article 3 i la disposició final segona del Decret 32/2024, de 21 de novembre, de la Presidència de la Generalitat, pel qual es determinen el nombre i la denominació de les conselleries i les seues atribucions, i l'article 21 del Decret 132 /2023, de 10 d'agost, del Consell, d'aprovació del Reglament orgànic i funcional de la Vicepresidència Segona i Conselleria de Servicis Socials, Igualtat i Vivenda, en el termini d'un mes a comptar de l'endemà de ser notificada, de conformitat amb el que s'establix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé, directament, un recurs contenciós administratiu davant del Tribunal Superior de Justícia de la Comunitat Valenciana en el termini de dos mesos a comptar de l'endemà de ser notificada, de conformitat amb el que s'establix en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.

  

València, 26 de desembre de 2024

(p. d. de la Resolució de 15 de maig de 2024, de la vicepresidenta primera i consellera de Servicis Socials, Igualtat i Vivenda, DOGV 9851, 17.05.2024)

Juan Antonio Pérez Sala

Director general de Vivenda

Esta disposició conté annexos. Consulteu-ne la versió en PDF.